Leiðbeiningar um verklag í samskiptum ráðuneyta og stofnana við ríkislögmann Forsætisráðuneytið hefur gefið út leiðbeiningar um verklag í samskiptum ráðuneyta og stofnana við embætti ríkislögmanns . Voru þær unnar í samráði við dómsmálaráðuneytið , fjármála - og efnahagsráðuneytið og embætti ríkislögmanns og kynntar í ríkisstjórn . Leiðbeiningarnar eru fyrst og fremst lýsandi fyrir framkvæmd sem þróast hefur um langt árabil en þó er þar einnig að finna leiðsögn um æskilegt verklag , einkum af hálfu ráðuneyta , með það fyrir augum að stuðla að skilvirkri hagsmunagæslu fyrir ríkið .